2019. gada 15. janvārī Noteikumi Nr. 44

Rīgā (prot. Nr. 2 55. §)

**Grozījumi Ministru kabineta 2015. gada 22. decembra noteikumos Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību"**

Izdoti saskaņā ar

Militārā dienesta likuma 17.1 panta piekto daļu

Izdarīt Ministru kabineta 2015. gada 22. decembra noteikumos Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību" (Latvijas Vēstnesis, 2015, 252. nr.; 2016, 96. nr.) šādus grozījumus:

1. Papildināt noteikumus ar 4.3.6. un 4.3.7. apakšpunktu šādā redakcijā:

"4.3.6. medicīniskās rehabilitācijas pakalpojumi reizi gadā, nepārsniedzot 569,15 *euro*;

4.3.7. zobu protezēšana un zobārstniecība."

2. Aizstāt 5.2. apakšpunktā vārdu "iemaksa" ar vārdu "līdzmaksājums".

3. Izteikt 5.4. apakšpunktu šādā redakcijā:

"5.4. pacienta līdzmaksājums par veselības pārbaudēm, kuras noteicis centra direktors, jaunsargam uzsākot jaunsargu mācību programmas 4. līmeņa apguvi;".

4. Izteikt 5.5.2. apakšpunktu šādā redakcijā:

"5.5.2. pacienta līdzmaksājums;".

5. Papildināt noteikumus ar 5.5.7. un 5.5.8. apakšpunktu šādā redakcijā:

"5.5.7. medicīniskās rehabilitācijas pakalpojumi reizi gadā, nepārsniedzot 569,15 *euro*;

5.5.8. zobu protezēšana un zobārstniecība."

6. Papildināt noteikumus ar 9.1 punktu šādā redakcijā:

"9.1 Izdevumus par medicīniskās rehabilitācijas pakalpojumiem sedz, pamatojoties uz normatīvajos aktos par veselības aprūpes pakalpojumu organizēšanas un samaksas kārtību minēto speciālistu nosūtījumu."

Ministru prezidents Māris Kučinskis

Aizsardzības ministrs Raimonds Bergmanis